b'\n_START_ARTICLE_\nIn\xc5\xa1titut za slovenski jezik Frana Ramov\xc5\xa1a\n_START_PARAGRAPH_\nIn\xc5\xa1titut za slovenski jezik Frana Ramov\xc5\xa1a ZRC SAZU (kratica ISJFR) je nacionalna ustanova za slovenisti\xc4\x8dne jezikoslovne raziskave pri Znanstvenoraziskovalnem centru Slovenske akademije znanosti in umetnosti v Ljubljani._NEWLINE_Kot In\xc5\xa1titut za slovenski jezik pri SAZU je bil jeseni leta 1945 ustanovljen za raziskave slovenskega jezika, za zbiranje slovenskega jezikovnega gradiva in za pripravljanje temeljnih del o slovenskem jeziku. In\xc5\xa1titutske naloge je dolo\xc4\x8dil Fran Ramov\xc5\xa1, ki je bil do smrti leta 1952 prvi vodja in\xc5\xa1tituta. Od leta 1986 se in\xc5\xa1titut imenuje po njem. Od leta 1982 je eden in\xc5\xa1titutov ZRC SAZU.'